Ihi, nezemer ad d-nini, G. GENETTE yessaweḍ yesbadu-d timiḍranin tigejdanin n tsensiwelt yerna yexdem fell-asent tasleḍt ɣef tewsatin n tsekla Timucuha d wullisen. Ma si tama n Y. REUTER, deg udlis-ines iwumi i isema Lanalyse du Rcit yewwi-d awal ɣef tsensiwelt; si lwelha-s d tussna yeɛnan imenzayen igejdanen n uslaḍ agensay n wullis3. Deg tekti-a, neɣ si tbadut-a ad aɣ-d-iban ur ixulef ara ṛṛay ɣef G. GENETTE imi ula ɣur-s asentel agejdan deg tussna-a n tsensiwlant d ullis d taṣledt n uḍris i yettaken azal i teɣessa d lebni n teḥkayt4.